Document ID: /roh_data/filtered/fineweb-2-filterrobots_roh.jsonl.gz/45305

Tar las elecziuns communalas en l’Irlanda dal Nord ha gudagnà per l’emprima giada ina partida ch'è per l’unificaziun cun l’Irlanda. La partida catolica-naziunalista Sinn Fein haja obtegnì bunamain in terz dals 460 sezs, ha communitgà la cumissiun electorala. Quai èn bundant 20 sezs dapli che la partida sin il segund plaz, la partida pro-britannica DUP. L’onn passà era la partida Sinn Fein gia daventada la pli gronda forza tar las elecziuns parlamentaras regiunalas.
Irlanda dal Nord Sinn Fein gudogna elecziuns communalas
RTR novitads 14:00